Dino Buzzati

**Dino Buzzati**, nado en San Pellegrino de Belluno (Véneto) o 16 de outubro de 1906 e finado en Milán o 28 de xaneiro de 1972, foi un escritor e xornalista italiano. Acadou sona mundial pola súa novela *O deserto dos tártaros*.

## Traxectoria 
Dino Buzzati Traverso naceu en San Pellegrino, preto de Belluno, na casa patrucial da súa familia. A nai, nada en Venecia, era veterinaria. O pai, descendente dunha antiga familia de Belluno, era profesor de Dereito internacional. Dino foi o terceiro dos catro fillos da parella. Amante da música (aprendeu de pequeno a tocar o violín e o piano), esta constituíu un dos elementos fundamentais da personalidade creativa poliédrica do artista.

A familia vivía en Milán, onde Dino fixo o bacharelato e en 1924, entrou na facultade de Dereito da universidade milanesa, seguindo o desexo do pai, que quería que fora avogado. Ós 22 anos, cos estudos apenas acabados, comezou a traballar no xornal milanés *Corriere della Sera*, onde continuaría ata a súa morte. Empezou a traballar como corrector, e foi despois reporteiro, enviado especial, articulista editor e crítico de arte. No mesmo ano, 1924 doutorase en xurisprudencia cunha tese sobre a natureza xurídica do Concordato.

Adóitase dicir que a súa experiencia xornalística contribuíu a formar o seu estilo literario, dando as súas narración máis fantásticas unha aura de realismo. O mesmo Buzzati comentou, segundo Lawrence Venuti: *Paréceme que a fantasía debería estar o máis achegada posible ó xornalismo. A palabra exacto non sería *banalizar*, aínda que algo que ver teña. Máis axiña quero dicir que a efectividade dunha historia fantástica depende de que sexa contada nos termos máis simples e prácticos . (Restless Nights - Selected Stories of Dino Buzzati* (Introduction by L. Venuti) (North Point Press, 1983))

Durante a segunda guerra mundial Buzzati serviu en África como xornalista agregado a Mariña real. Acabada a guerra publicouse en toda Italia *O deserto dos tártaros* (*l deserto dei Tartari*) que tivo unha repercusión inmediata e lle ganou ó autor a fama. Casou con Almeria Antoniazzi en 1964, ano no que publicou a súa derradeira novela, *Un amore*. Morreu de cancro en 1972.

## Obra
Buzzati comezou a escribir obras de ficción en 1933. A súas obras neste xénero inclúen cinco novelas, teatro e obras para a radio, libretos, contos e poemas.

Escribiu un libro para nenos, *A famosa invasión de Sicilia polos osos* (*La famosa invasione degli orsi in Sicilia*). Publicou tamén unha novela gráfica baseada no mito de Orfeo, o *Poema a fumetti*. *O deserto dos tártaros*, a súa novela máis famosa, conta a historia dun destacamento militar que espera unha invasión tártara. Foi comparada con obras do existencialismo, coma a de Alberte Camas *O mito de Sísifo*.

A súa obra foi clasificada como representante do realismo máxico. Nela a alienación social e o destino da natureza e a fantasía perante o progreso tecnolóxico ilimitado son temas recorrentes. Escribiu diversos contos nos que recreou criaturas fantásticas.

## Obra 
### Novelas 
* *Barnabo delle montagne* (1933)
* *Il segreto del Bosco Vecchio*, 1935)
* *O deserto dos tártaros* (*Il deserto dei Tartari*, 1940). Tradución de Xavier Rodríguez Baixeras.
* *Il grande ritratto* (1960)
* *Un amore* (1963)
* *A famosa invasión de Sicilia polos osos* (*La famosa invasione degli orsi in Sicilia*, edición de Gianni Colla, 1965). Tradución de Mónica Rodríguez.

### Contos 
* *I sette messaggeri* (1942)
* *Paura alla Scala* (1949)
* *Il crollo della Baliverna* (1954)
* *Esperimento di magia* (1958)
* *Sessanta racconti* (1958, premio Strega)
* *Egregio signore, Siamo spiacenti di...* (1960, con ilustracións de Siné; 1975 co título *Siamo spiacenti di*)
* *Il colombre* (1966)
* *La boutique del mistero* (1968)
* *Le notti difficili* (1971)
* *180 racconti* (1982)
* *Il meglio dei racconti* (1989)
* *Lo strano Natale di Mr. Scrooge e altre storie* (1990)
* *Mi chiamo Dino Buzzati* (1988)

### Teatro 
* *Piccola passeggiata* (1942)
* *La rivolta contro i poveri* (1946)
* *Un caso clinico* (1953)
* *Drammatica fine di un noto musicista* (1955)
* *Sola in casa* (1958)
* *Una ragazza arrivò...* (1959)
* *Le finestre* (1959)
* ''L'orologio* (1959)
* *Un verme al ministero* (1960)
* *I suggeritori* (1960)
* *Il mantello* (1960)
* *L'uomo che andrà in America* (1962)
* *L'aumento* (1962)
* *La colonna infame* (1962)
* *Spogliarello* (1964)
* *La telefonista* (1964)
* *La fine del borghese* (1966)

### Poesía 
* *Il capitano Pic e altre poesie*, 1965
* *Scusi, da che parte per Piazza del Duomo?*, 1965
* *Tre colpi alla porta*, 1965
* *Due poemetti*, 1967

### Libretos para música 
* *Ferrovia sopraelevata*, 1955
* *Procedura penale*, 1959
* *Il mantello*, 1960
* *Battono alla porta*,1963
* *Era proibito*, 1963

### Outros 
* *In quel preciso momento* (1950, 1955 e 1963)
* *Le storie dipinte* (edición de Mario Oriani e Adriano Ravegnani, 1958)
* *Poema a fumetti* (1969)
* *I miracoli di Val Morel* (1971)
* *Cronache terrestri, servizi giornalistici* (edición de Domenico Porzio, 1972)
* *Congedo a ciglio asciutto di Buzzati, inediti* (edición de Guido Piovene, 1974)
* *I misteri d'Italia* (Milán, 1978)
* *Dino Buzzati al Giro d'Italia* (edición de Claudio Marabini, 1981)
* *Lettere a Brambilla* (edición de Luciano Simonelli, 1985)
* *Le montagne di vetro* (edición de Enrico Camanni, 1990)
* *La mia Belluno* (edición da *Comunità Montana Bellunese* - Assessorato alla cultura, 1992)
* *Bestiario* (1991)
* *Il buttafuoco* (1992)
* *La "nera" di Dino Buzzati'' (edición de Lorenzo Viganò, 2 vol., Oscar Mondadori, Milán, 2002)

## Véxase tamén 
### Bibliografía 
* 
### Ligazóns externas 
* Dino Buzzati Homepage